# name
Els desnonaments com a realitat social a les aules de primària

# metadata.dc.description[].value
Treballs Finals de Grau de Mestre d'Educació Primària, Facultat d'Educació, Universitat de Barcelona, Curs: 2025-2026, Tutora: M. Amor Montané March

# metadata.dc.description.abstract[].value
[cat] Aquest Treball Final de Grau analitza la realitat social dels desnonaments i el seu impacte en les aules de primària, concretament es posa el focus en com la vulnerabilitat residencial condiciona el benestar i el desenvolupament dels infants a les escoles. Els desnonaments són una problemàtica social que sovint queda invisibilitzada dins de l’àmbit escolar, però que té conseqüències directes en aspectes com l’estabilitat emocional, la concentració, la seguretat i la participació en l’aula. A partir d’aquesta realitat, el treball té com a objectiu principal comprendre de quina manera aquestes situacions afecten la vida escolar de l’alumnat i reflexionar sobre el paper de l’escola com a espai de suport i compensació de desigualtats. D’aquesta manera, es planteja una proposta d’innovació educativa que permet identificar estratègies pedagògiques adequades per a treballar aquestes situacions i inclou actuacions d’acompanyament emocional per als infants que poden patir aquestes circumstàncies des del context de primària. La innovació es considera necessària, ja que l’escola no sempre disposa d’eines específiques per acompanyar adequadament l’alumnat vulnerable o per tractar temàtiques de vulnerabilitat dins de les aules. Aquesta manca de recursos i estratègies fa evident la necessitat de transformar la mirada educativa en què s’incorpori una perspectiva més social i inclusiva que permeti entendre millor les realitats dels infants. La proposta es fonamenta en la sensibilització del grup-classe, el treball de l’empatia i l’acompanyament emocional amb l’objectiu de crear un entorn més segur i comprensiu per a tot l’alumnat. Es tracta d’una intervenció pensada per a integrar la dimensió social dins de la pràctica educativa quotidiana. En definitiva, aquest TFG destaca la importància d’una escola capaç de reconèixer i abordar les desigualtats socials per garantir una educació més equitativa i adaptada a les necessitats reals dels infants.
[eng] This Final Degree Project examines the social reality of evictions and their impact on primary school classrooms, focusing specifically on how housing vulnerability affects children's well-being and development within educational settings. Evictions are a social issue that often remains invisible in schools, despite having direct consequences on aspects such as emotional stability, concentration, sense of security, and classroom participation. Based on this reality, the main objective of the project is to understand how these situations affect students’ school lives and to reflect on the role of schools as spaces that provide support and help reduce inequalities. To address this issue, the project proposes an educational innovation aimed at identifying appropriate pedagogical strategies for working with these situations and includes emotional support measures for children who may experience such circumstances in the primary education context. This innovation is considered necessary because schools do not always have specific tools to adequately support vulnerable students or to address issues related to social vulnerability in the classroom. This lack of resources and strategies highlights the need to transform educational approaches by incorporating a more social and inclusive perspective that enables a better understanding of children’s realities. The proposal is based on raising awareness among the whole class group, fostering empathy, and providing emotional support, with the aim of creating a safer and more understanding environment for all students. It is an intervention designed to integrate the social dimension into everyday educational practice. Ultimately, this Final Degree Project highlights the importance of schools being able to recognise and address social inequalities in order to ensure a more equitable education that responds to the real needs of children.

# metadata.dc.rights[].value
cc-by-nc-nd (c) Pérez Martín, Laia, 2026

# metadata.dc.source[].value
Treballs Finals de Grau (TFG) - Mestre d'Educació Primària

# metadata.dc.title[].value
Els desnonaments com a realitat social a les aules de primària